section_heading: Ciceronovo doba
paragraph_text: Izlaganjem povijesnih događaja u obliku monografija poslužio se posljednji veliki povjesničarovoga razdoblja Gaj Salustije Krisp (Gaius Sallustius Crispus, 86.―35. pr. Kr.). U Katilininoj zaveri (Catilīnae coniuratio) opisao je poznate događaje iz 63. godine pr. Kr., a u Jugurtinom ratu (Bellum Iugurthīnum) borbu Rimljana s numidskim kraljem Jugurtom. Samo u malim fragmentima sačuvana je njegova Povijest (Historiae), koja je obrađivala rimsku povijest od 78. do 67. god. pr. Kr. Glavni mu je cilj da prikaže korumpiranost optimatâ i njihovu nesposobnost za vođenje politike i tako opravda postupke vođa populara, prvenstveno Marija i zatim Cezara. Salustije je veliki majstor u karakteriziranju likova, za što se služi govorima koje umeće u svoje pripovijedanje. Salustije piše jednostavnim i konciznim stilom upotrebljavajući u jeziku dosta arhaizama.